ai4bharat/Pralekha huggingface dataset:
صحت اور خاندانی بہبود کی وزارت
پردھان منتری سواستھ سرکشا یوجنا کے بارہویں پنجسالہ منصوبے کے بعد تک کی مدت کے لئے منظوری
نئیدہلی،03مئی ۔وزیر اعظم نریندر مودی کی صدارت میں ہونے والے مرکزی کابینہ کے اجلاس میں پردھان منتری سواستھ سرکشا یوجنا  کو بارہویں پنجسالہ منصوبے کے بعد سال 18-2017 سے 20-2019 کی مدت کے لئے منظوری دے دی گئی ۔اس کے لئے 14832 کروڑ روپے کا مالیہ مختص کیا گیا ہے ۔
مرکزی وزیر صحت وخاندانی بہبود جناب جے پی نڈا نے مسلسل معاونت کے لئے وزیر اعظم کے تئیں احسان مندی کا اظہار کرتے ہوئے کہا کہ سرکار ملک میں صحت کی خدمات سے متعلق ڈھانچہ جاتی سہولیات اور صحت کی خدمات کے عملے میں بہتری کے لئے احتیاط کے ساتھ کام کررہی ہے ۔ انہوں نے کہا کہ نئے آل انڈیا میڈیکل انسٹی ٹیوٹ کے قیام سے نہ صرف یہ کہ طبی تعلیم اور تربیت میں مثبت تبدیلیاں پیدا ہوں گی بلکہ صحت کی دیکھ بھال اور علا ج کی خدمات مہیا کرانے والے عملے کو درپیش خامیو ں کا بھی تدارک کیا جاسکے گا۔ نئے آل انڈیا انسٹی ٹیوٹ آف میڈیکل سائنسیز پوری طرح مرکزی سرکار کے سرمائے سے قائم کئے جائیں گے اور ان کے کام کاج اور دیکھ بھا ل کے اخراجات بھی مرکزی سرکار برداشت کرے گی۔جناب نڈا نے اپنی تقریر میں آگے کہا کہ مختلف ریاستوں میں قائم کئے جانے والے نئے آل انڈیا انسٹی ٹیوٹ آف میڈیکل سائنسیز سےتقریباََ تین ہزار افراد کو  کے تدریسی اور غیر تدریسی شعبوں میں ملازمتوں کے نئے مواقع فراہم ہوں گے ۔ انہوں نے کہا کہ ان اے آئی آئ ایم ایس اداروں کے قریب قائم ہونے والے شاپنگ سینٹروں اور کینٹینز جیسے ادارے قائم ہونے کے نتیجے میں ملازمت کے بالواسطہ مواقع بھی فراہم ہوسکیں گے ۔ پردھان منتری سواستھ سرکشا یوجنا  کے تحت کام کرنے والے ہر اے آئی آئی ایم ایس ادارے میں کام کاج کی خاطر 960 بستروں کے اسپتال کے لئے کل 4089 اسامیاں معین کی گئی ہیں ۔ علاوہ ازیں پی ایم ایس ایس وائی کے تحت 960 بسترو ں کے مزید نئے اے آئی آئ ایم ایس اداروں کے لئے بھی اسی قدر نفری معین کی گئی ہے ۔ اب تک منگل گری ، ناگپور اورکلیانی میں قائم کئے جانے والےاے آئی آئی ایم ایس اداروں میں وزارت مالیات کی منظوری سے 1144 اسامیاں قائم کی جاچکی ہیں ۔
جناب نڈا نے پی ایم ایس ایس وائی کی اسکیم کے فوائد پر روشنی ڈالتے ہوئے بتایا کہ نئے قائم کئے جانے والے ہر اے آئی آئی ایم ایس ادارے میں انڈر گریجوایٹ  کے لئے 100 اور بی ایس سی  کے لئے 60 نشستیں معین کی گئی ہیں ۔ علاوہ ازیں 15 سے 20 تک سپر اسپیشلٹی کے محکموں اور 750 بستر بھی فراہم کرائے جانے کا انتظام کیا جائے گا ۔ انہوں نے مزید کہا کہ ہرجی ایم سی ادارے کی تازہ کاری کے منصوے کے تحت 8سے 10 تک سپر اسپیشلٹی محکموں کو اوسط معاونت فراہم کرائی جائے گی ۔ علاوہ ازیں تازہ کاری کے ان منصوبوں سے اوسطاََ 15 نئی پوسٹ گریجوایٹ نشستوں کا بھی اضافہ ہوسکے گا ۔ سردست موصوف نے کا کہ اے آئی آئی ایم ایس اداروں کے اعدادوشمار کے مطابق توقع ہے کہ ہر نئے اے آئی آئی ایم ایس ادارے کے آؤٹ پیشنٹ ڈپارٹمنٹ میں یومیہ 1500 مریضوں کو علاج کی سہولت فراہم کرائی جائے گی جبکہ تقریباََ ایک ہزار آئی پی ڈی مریضوں کو ماہانہ علاج کی سہولت فراہم کرائی جاسکے گی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2415
(Visitor Counter : 41
کامرس اور صنعت کی وزارتہ
کامرس اور صنعت کے وزیر جناب پیوش گوئل کی صدارت میں نیشنل پروڈکٹیویٹی کونسل کی گورننگ کونسل کی میٹنگ کا انعقاد
نئی دلّی ،28 جون / حکومتِ ہند کی کامرس اور صنعت کی وزارت کے تحت صنعتی فروغ اور اندرونی تجارت کے محکمے  کے تحت ایک خود مختار ادارہ نیشنل پروڈکٹیویٹی کونسل  کی 49 ویں گورننگ کونسل کی میٹنگ آج یہاں ویڈیو کانفرنسنگ کے ذریعے منعقد کی گئی ۔ اس کی صدارت کامرس اور صنعت کے مرکزی وزیر جناب پیوش گوئل اور این پی سی کے گورننگ کونسل کے صدر نے کی ۔ این پی سی کے ڈائریکٹر جنرل جناب ارون جھا نے ڈی پی آئی آئی ٹی کے سکریٹری ڈاکٹر گرو پرساد مہا پاترا اور وزیر موصوف کا خیر مقدم کیا اور 15 سال کے وقفے کے بعد گورننگ کونسل کی میٹنگ منعقد کرنے میں دلچسپی لینے پر شکریہ ادا کیا ۔ اس میٹنگ میں سرکاری عہدیداروں ، صنعتی انجمنوں کے لیڈروں ، بڑے صنعت کاروں ، ٹریڈ یونین کے لیڈروں ، مالی اداروں ، ریاستوں کی پروڈکٹیویٹی کونسلوں ، ماہرین اور ماہرینِ تعلیم کے علاوہ دیگر شخصیات نے شرکت کی ۔
جناب گوئل نے کسی بھی تنظیم میں یکسر تبدیلی کے لئے پیداواریت کے رول پر زور دیتے ہوئے کہا کہ آج اتفاق سے جناب بَنکِم چندر چٹرجی کا 182 واں یومِ پیدائش ہے ۔ اس کے ساتھ ہی ایم ایس ایم ای کا بھی دن ہے ۔ مشہور مفکر ارسطو کے اِس مشہور قول کا حوالہ دیتے ہوئے کہ ہم وہی ہیں ، جو ہم بار بار کرتے ہیں ، انہوں نے کہا کہ شاندار کار کردگی ایک وقتی کارروائی نہیں بلکہ ایک عادت ہونی چاہیئے ۔ جناب گوئل نے مشورہ دیا کہ ٹیکنا لوجی کا استعمال اور ڈجیٹل معیشت نہ صرف مستقبل میں کاروباری کمپنیوں میں زبردست تبدیلی میں اہم رول ادا کرے گی بلکہ محترم وزیر اعظم کے ذریعے دیئے گئے 50 کھرب کی معیشت کے ہدف کو حاصل کرنے میں بھی مدد کرے گی ۔ انہوں نے ملک کی تعمیر میں ورکروں کے ذریعے ادا کئے گئے رول کی ستائش کی ۔ صنعت اور سرکاری دفاتر کے تمام پہلوؤں میں پیداواریت میں اضافہ کرنے کی خاطر شرکت کرنے والوں کی طرف سے حاصل بہت سی تجاویز کا خیر مقدم کرتے ہوئے وزیر موصوف نے پول جے میئر کے اِن الفاذ کا اعادہ کیا کہ پیداواریت کبھی بھی اتفاق سے نہیں ہوتی ۔ یہ ہمیشہ بہترین کار کردگی کے عہد اچھی منصوبہ بندی اور توجہ کے ساتھ کی گئی کوششوں کا نتیجہ ہوتی ہے ۔
میٹنگ میں موجود شرکاء نے اِس نظریہ کی توثیق کی کہ بھارت اپنی پیداواریت بڑھانے کے ساتھ ہی اپنی اہمیت کو منوا سکتا ہے ۔ میٹنگ میں پیش کی گئی کچھ تجاویز میں این پی سی کے ذریعے مخصوص کارروائی کے منصوبوں اور خاص طور سے زراعت اور لاجسٹکس سیکٹر میں منصوبوں کے لئے تھیں ۔ انہوں نے ، اُن اہم شعبوں کی بھی نشاندہی کی ، جو معیشت کو آگے بڑھانے اور ٹیکنا لوجی کو استعمال کرکے پیداواریت میں اضافہ کرنے اور پچھڑے شعبوں کے لئے سستے حل فراہم کرنے میں مدد کر سکیں ۔ انہوں نے تعلیم کے شعبے اور صنعت کو انتہائی با صلاحیت لیبر فورس تیار کرنے ایم ایس ایم ای کی مدد کے لئے خصوصی مصنوعات کے لئے فائنانسنگ اور اُن کی پیداوار بڑھانے اور سکیورٹی کے اثرات کا قومی آڈٹ کرنے پر زور دیا ۔ جناب گوئل نے این پی سی کو مشورہ دیا کہ وہ تمام فریقوں کے ساتھ قریبی تال میل سے کام کرے اور دنیا کے سب سے بہترین طریقۂ کار کو اپنانے پر بھی زور دیا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3567
(Visitor Counter : 173
وزیراعظم کا دفتر
جھانسی کا عالمی معیار کا اسٹیشن جھانسی اور آس پاس کے علاقوں میں مزید سیاحت اور تجارت کو یقینی بنائے گا: وزیر اعظم
وزیر اعظم جناب نریندر مودی نے کہا ہے کہ جھانسی کا عالمی معیار کا اسٹیشن جھانسی کے ساتھ ساتھ قریبی علاقوں میں زیادہ سیاحت اور تجارت کو یقینی بنائے گا۔ جناب مودی نے یہ بھی کہا کہ یہ ہندوستان بھر میں جدید اسٹیشنوں کی کوششوں کا ایک لازمی حصہ ہے۔
جھانسی سے رکن پارلیمنٹ جناب انوراگ شرما نے ایک ٹوئٹ میں وزیر اعظم جناب نریندر مودی کا شکریہ ادا کیا کہ جھانسی کو بندیل کھنڈ کے لوگوں کے لیے عالمی معیار کا اسٹیشن بنانے کی منظوری دی گئی۔ انہوں نے ریلوے کے وزیر جناب اشونی ویشنو کا بھی شکریہ ادا کیا۔
جھانسی، اتر پردیش کے رکن پارلیمنٹ کے ٹوئٹ کا جواب دیتے ہوئے، وزیر اعظم نے ٹوئٹ کیا:
’’ہندوستان بھر میں جدید اسٹیشنوں کی ہماری کوششوں کا ایک لازمی حصہ، یہ جھانسی کے ساتھ ساتھ قریبی علاقوں میں زیادہ سیاحت اور تجارت کو یقینی بنائے گا۔‘‘
بجلی کی وزارت
لیہہ میں آزمائشی بنیادوں پر شہر کے اندر ہائیڈروجن بسیں چلائی جائیں گی
کاربن سے پاک لداخ کے ہدف کو حاصل کرنے کے لیے، این ٹی پی سی ہائیڈروجن فیولنگ اسٹیشن، سولر پلانٹ قائم کر رہا ہے اور لیہہ کے شہر کے اندرونی راستوں پر چلانے کے لیے پانچ فیول سیل بسیں فراہم کر رہا ہے۔
پہلی ہائیڈروجن بس 17 اگست 2023 کو لیہہ پہنچی جس میں فیلڈ ٹرائلز، سڑک کی اہلیت کے ٹیسٹ اور دیگر قانونی طریقہ کار کے 3 ماہ طویل عمل کے حصے کے طور پرہے۔ یہ ہندوستان میں عوامی سڑکوں پر ہائیڈروجن بسوں کی پہلی تعیناتی ہوگی۔
اپنی نوعیت کا پہلا گرین ہائیڈروجن موبلٹی پروجیکٹ قابل تجدید بجلی فراہم کرنے کے لیے 1.7 میگاواٹ کے وقف کردہ سولر پلانٹ کے ساتھ مل کر 11,562 فٹ پر واقع ہے۔ اس پروجیکٹ کی ایک انوکھی خصوصیت یہ ہے کہ فیول سیل بسوں کو نایاب ماحول میں سب - زیرو درجہ حرارت میں چلانے کے لیے ڈیزائن کیا گیا ہے، جو کہ اونچائی والے مقامات کے لیے مخصوص ہے۔
این ٹی پی سی 2032 تک قابل تجدید توانائی کی 60 گیگاواٹ تک کی صلاحیت حاصل کرنے اور گرین ہائیڈروجن ٹکنالوجی اور انرجی اسٹوریج ڈومین میں ایک اہم کھلاڑی بننے کے لیے پرعزم ہے۔ کمپنی ڈیکاربونائزیشن کے لیے کئی اقدامات کر رہی ہے جیسے ہائیڈروجن بلینڈنگ، کاربن کیپچر، ای وی بسیں اور اسمارٹ این ٹی پی سی ٹاؤن شپس۔
وزارت دفاع
بھارتی بحریہ اور آندھرا پردیش حکومت نے مشترکہ طور پر بڑے اسپتالوں میں آکسیجن سسٹمز کی مرمت اور آڈٹ کا کام انجام دیا
نئی دہلی، 29 مئی 2021، آندھرا پردیش کی ریاستی انتظامیہ کی درخواست پر نیول ڈوک یارڈ وشاکھا پٹنم  کی ماہرین کی ٹیموں نے مشترکہ طور پر آکسیجن ڈسٹریبوشن سسٹمز اور جنریشن پلانٹس کی مرمت اور آڈٹ کاکام پورا کیا۔ گزشتہ ایک ماہ سے ریاستی حکومت کے حکام کے ساتھ تال میل برقرار رکھتے ہوئے بحریہ کی 6 ٹیموں نے 12 شہروں میں سرکاری اسپتالوں کا دورہ کیا۔ ا ن شہروں میں نیلور، تروپتی، گنٹور، اونگلولے، راجا مندری، اننت پور، وجے واڑہ، کاکی ناڑہ اور کڈپا شامل ہیں۔ انہوں نے آکسیجن جنریشن پلانٹ والی 4 صنعتوں اور 15 بڑے اسپتالوں کا بھی دورہ کیا۔
سری کرشن ا تیجا ایئر پروڈکٹس، نیلور میں کرائیو جینک آکسیجن جنریشن پلانٹ 2012 سے کام نہیں کررہا تھا۔ اس کو چالو کرنے میں این ڈی وی ٹیموں اور مقامی حکام نے بہترین تال میل کا مظاہرہ کیا۔ یارڈ ٹیم پلانٹ کو چلانے اور آکسیجن تیار کرنے کے لئے ایک ہفتے تک اس مقام پر رہی۔ اس طرح ریاست کی آکسیجن پیدا کرنے کی صلاحیت کو بہت فروغ ملا۔
اسی طرح این ڈی وی کے اہلکاروں نے وی ایس پی اے پلانٹ شری کلا ہستی، تروپتی میں کام کیااور میڈیکل مقاصد کے لئے آکسیجن کے مناسب ہونے سے متعلق اہم اعداد و شمار کے مطابق آکسیجن تیار کی۔ اس طرح انہوں نے ایک کووڈ کیئر سینٹر میں آکسیجن والے بستروں کی راہ ہموار کی۔
۔۔۔۔۔۔۔۔۔۔۔
ش ح۔ا گ۔ن ا۔
U-4971
(Visitor Counter : 104
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 204.84 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 23,49,651 ٹیکے لگائے گئے۔
ہندوستان میں سردست زیر علاج مریضوں کی تعداد 1,37,057 ہے۔
فی الحال زیر علاج مریضوں کی شرح 0.31 فیصد ہے۔
سردست ملک میں شفایابی کی شرح 98.49 فیصد ہے۔
گزشتہ 24 گھنٹوں کے دوران19,823مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,34,03,610 ہوگئی ہے۔
پچھلے 24 گھنٹوں کے دوران 17,135 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((3.69 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 87.63کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,64,919 ٹیسٹ کئے گئے۔
امور داخلہ کی وزارت
راج ناتھ سنگھ نے مرکزی مسلح دستوں کی شکایات کے تدارک کے لئے
وزارت داخلہ کی موبائل ایپلی کیشن کا آغاز کیا
نئی دہلی،12۔ مئی ۔ مرکز ی وزیر داخلہ جناب راج ناتھ سنگھ نے سینٹرل آرمڈ پولیس فورس یعنی مرکزی مسلح دستوں  کے عملے کی شکایات کے تدارک کے لئے وزارت داخلہ کی موبائل ایپلی کیشن فار گریوانس ریڈریسل کا افتتاح کیا ۔
اس موقع پر اپنی تقریر میں وزیرداخلہ جناب راج ناتھ سنگھ نے کہا کہ انہوں نے پچھلے سال حیدرآباد میں منعقد ہونے والی ڈی جی پی کانفرنس میں اس ایپ کی تجویز پیش کی تھی ۔ انہوں نے کہا کہ ان کی خواہش ہے کہ ملک وقوم کے لئے کام کرنے والے ہرجوان سے رابطہ قائم رہے ۔انہوں نے انتہائی مختصر مدت میں یہ ایپلی کیشن تیار کرنے کے لئے بی ایس ایف کو مبارکباد بھی دی ۔ انہوں نے کہا کہ ہمارے مرکزی مسلح دستے  ازحدمنظم مسلح دستوں کی حیثیت رکھتے ہیں ۔اگر یہ دستے مربوط ومنظم ہیں تو اس کا یہ مطلب قطعی نہیں ہوتا کہ وہ جذبات سے عاری ہوتے ہیں۔ انہوں نے کہا کہ ان کے اپنے بھی کچھ ذاتی مسائل ہوسکتے ہیں اور ہمارا نظام وقتاََ فوقتا ََ ان کی شکایات کے تدارکے اقدامات کرتا رہتا ہے ۔ انہوں نے کہا کہ زیرنظر ایپلی کیشن کی ضرورت اس وقت پڑے گی جب مسلح دستے کے جوانوں کا خیال ہو کہ ان کے مسائل پر وزارت داخلہ کی توجہ ہونی چاہئے ۔ اس ایپلی کیشن کے آغاز سے جوانوں کو اپنی شکایات درج کرانے کا ایک ڈجیٹل متبادل دستیاب ہوگیا ہے اور اب مسلح دستوں کے جوانوں سے ان کافاصلہ محض ایک بٹن دبانے بھر کا ہے ۔ انہوں نے کہا کہ وہ ہرماہ اس ایپلی کیشن کے ڈیسک بورڈ کا جائزہ لیں گے اور جوانوں کی شکایات کے تدارک کے عمل کی نوعیت پر نظر رکھیں گے اور جہاں بھی ضرورت پڑ ی ، وزارت داخلہ کی جانب سے ضروری اقدام کیا جائے گا۔انہوں نے کہا کہ ہر فردکو موجودہ تکینکی انقلاب کے فائدے پہنچائے جانے چاہئیں ۔
جناب راج ناتھ سنگھ نے اس موقع پر نیک نیتی ، محنت اورلگن کے ساتھ اپنے فرائض انجام دینے کے لئے سی اے پی ایف کے جوانوں کی ستائش بھی کی ۔ انہوں نے کہا کہ سرکار جوانوں کی فلاح کے لئے مسلسل کوششیں کررہی ہے اور جمود کو توڑنے کی غرض سے 34 ہزار جوانوں کو ترقی دے کر ہیڈ کانسٹبل بنادیا گیا ہے اور ملک وقوم کے لئے اپنی جانوں کی قربانی دینے والے کنبوںکو کم از کم ایک کروڑروپے کی مالی امداد دی جانی چاہئے ۔ اس کے لئے سرکار نے حال ہی میں ،’’ بھارت کے ویر ‘‘ کےعنوان سے ایک ویب پورٹل بھی شروع کیا ہے ، جس کی مددسے اپنےفرائض کی انجام دہی کے دوران جانوں کی قربانی دینے والے بہادر جوانوں کے کنبوں کو مالی امداد دینے کے خواہشمند اپنے عطئے دے سکیں گے ۔ انہوں نے بتایا کہ یہ پورٹل بہت ہی ہردلعزیز ثابت ہوا ہے۔
واضح ہوکہ بارڈر سکیورٹی فورس نے اس موقع پر جو ’’بی ایس ایف مائی ایپ ‘‘ شروع کیا ہے ، اسے بی ایس ایف کے عملے کی شکایات کے تدارک کے ساتھ ساتھ مختلف دیگر خدمات اور مقامات کار پر متعین جوانوں کی فلاح سے متعلق امور کی ضروریات کے لئے تیار کیا گیا ہے ۔ اس سے جوانوں کی تنخواہ ، جی پی ایف ، چھٹیوں اور ڈیپوٹیشن سے متعلق مسائل کے تدارک کا ایک نظام دستیاب کرایا جاسکے گا ۔ اس ایپلی کیشن کی ایک انتہائی اہم بات ،’’ فائنانشیل لٹریسی ماڈیول ‘‘ ہے جو نہ صرف یہ کہ جوانوں کو ان کی بچت کی سرمایہ کاری کے بارے میں معلومات فراہم کراتا ہے بلکہ محفوظ اورباقاعدہ طریقے سے ان کی بچت کی سرمایہ کاری کو یقینی بناتا ہے ۔
اس موقع پر مرکزی مسلح دستوں  کے ڈائریکٹر جنرل حضرات ،وزارت داخلہ اور سی اے پی ایف کے سینئر افسران بھی موجود تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ س ش ۔ رم
U-2237
(Visitor Counter : 43
سائنس اور ٹیکنالوجی کی وزارت
’’پروفیسر جی این رام چندرن کی پیدائش کی صدسالہ تقریبات کے موقع پر پروٹین سے متعلق بایو کیمسٹری پر خصوصی شمارہ‘‘
نامور اسٹرکچرل یعنی ساختیاتی ماہر حیاتیات پروفیسر جی این رام چندرن کی پیدائش کی صد سالہ یاد میں بھارت کی جی20 صدارت کے تحت سی ایس آئی آر- این آئی ایس سی پی آر ، نئی دہلی نے ڈیارٹمنٹ آف بایو کیمسٹری، فیکلٹی آف سائنس، ایم ایس یونیورسٹی آف بڑودہ، گجرات، انڈیا کے ساتھ مل کراپنے اعلیٰ درجہ کے ایس سی آئی -انڈیکسڈ جریدے انڈین جرنل آف بایوکیمسٹری اینڈ بایوفزکس  کا ایک خصوصی شمارہ ’’مالیکیولر اسٹرکچر آف پروٹینس اِن ہیلتھ اینڈ ڈیزیزیز‘‘ یعنی  کے موضوع پر شائع کرنے کا منصوبہ بنا یا ہے۔
یہ خصوصی شمارہ پروفیسر جی این کی پیدائش کی صد سالہ تقریبات کے موقع پر بین الاقوامی کانفرنس میں پیش کیے گئے جائزے اور اصل تحقیقی مضامین کو شائع کرے گا جو پروٹین کا جشن منانے سےمتعلق ہیں اور جس کااہتمام 3-4 مارچ 2023 کے دوران شعبہ بایو کیمسٹری، فیکلٹی آف سائنس، ایم ایس یونیورسٹی آف بڑودہ گجرات نے کیا تھا۔اس کانفرنس میں بایو کیمسٹری شعبے سے تعلق رکھنے والے بھارت اور بیرون ملک کے نامور افراد نے شرکت کی جس میں پروفیسر کنی آر منجوناتھا، نیشنل یونیورسٹی آف سنگاپور؛آئی آئی ایس سی ، بنگلور سے پروفیسر سدھارتھ پی سرما اور پروفیسر ڈی این راؤ؛بیلور کالج، یو ایس اے سے پروفیسربی وی وی پرساد ؛ آئی آئی ایس ای آر موہالی سے پروفیسر پورنانند گپتاسرما؛ دہلی یونیورسٹی کے پروفیسر اے ناگ، آئی آئی ٹی گاندھی نگر سے ڈاکٹر شرد گپتا؛ ایس یو این وائی ، بفیلو ، یو ایس اے سے ڈاکٹر ڈیوڈ ہیپنر ؛ امریکہ کی ٹیکساس یونیورسٹی کے ڈاکٹر وشال ایم گوہل نے شرکت کی۔ کانفرنس کے کنوینر پروفیسر سی آر پربھا نے اس شاندار آنے والے خصوصی شمارے کے لیے مل کر کام کرنے پر رضامندی کے لیے آئی جے بی بی کے چیف ایڈیٹر ڈاکٹر اسٹیفن دیمتروف ،ڈاکٹر ڈی این راؤ، ایگزیکٹو ایڈیٹر،آئی جے بی بی ؛ پروفیسر رنجنا اگروال، ڈائریکٹر،سی ایس آئی آر- این آئی ایس سی پی آر ؛ ڈاکٹر جی مہیش، سربراہ، ریسرچ جرنلز اور ڈاکٹر این کے پرسنا، سائنٹیفک ایڈیٹر،آئی جے بی بی کا شکریہ ادا کیا۔
۔۔۔۔۔۔۔۔۔۔۔
ش ح۔ش م۔ ع ن۔
U-2382
(Visitor Counter : 60
نائب صدر جمہوریہ ہند کا سکریٹریٹ
نائب صدر جمہوریہ نے مصنفوں سے کہا کہ وہ عوام میں ترقی پسند اور مثبت خیالات کو فروغ دیں؛
معاشرے میں جو کچھ ہو رہا ہے محض اس کی عکاسی کافی نہیں: نائب صدر جمہوریہ
مصنفین کو ہراول دستے میں آکر سماجی برائیوں کے خلاف لڑنا ہوگا؛
نائب صدر جمہوریہ نے کنڈوکری ویریسالنگم کی صدسالہ برسی پر اختتامی اجلاس سے خطاب
نئی دہلی،یکم جون / نائب صدر جمہوریہ جناب ایم وینکیا نائیڈو نے مصنفوں اور ادیبوں سے کہا کہ وہ سماج کو آئینہ دکھاتے ہوئے بھی عوام کے درمیان ترقی پسند اور مثبت خیالات کو فروغ دیں۔
آج وہ وشاکھاپٹنم میں معروف سماجی مصلح کنڈوکری ویریسالنگم کی صد سالہ برسی کی تقریب کے اختتام کے موقع پر آندھرایونیورسٹی اور موزیک ساہتیہ سنستھا کے ذریعے منعقدہ ایک تقریب سے خطاب کر رہے تھے۔ جناب وینکیا نائیڈو نے کنڈوکری ویریسالنگم، جن کو آندھرا کے راجہ رام موہن رائے کے طور پر شہرت حاصل ہے، کو خراج عقیدت پیش کیا۔
نائب صدر نے کہا کہ ویریسالنگم آگے کی طرف دیکھتے تھے اور وہ اپنے وقت سے بہت آگے تھے۔ وہ کٹرپنتھ اور اوہام پرستی کے خلاف تھے۔ وہ بیوہ کی شادی کے سخت حامی تھے۔ جہیزاور ذات پات کے نظام کے خلاف تھے، بچوں کی شادی کے بھی خلاف تھے۔ انھوں نے تعلیم کے ذریعے خواتین کو بااختیار بنانے کے لیے جدوجہد کی۔
جناب وینکیا نائیڈو نے کہا کہ آج کے مصنفین، قلمکاروں، شاعروں اور کالم نگاروں کی ذمہ داری ہے کہ وہ ہماری ثقافت اور وراثت کی حفاظت کرتے ہوئے عوام کے درمیان جدید اور اصلاح کی طرف لے جانے والے خیالات کو فروغ دیں۔ محض معاشرے میں ہونے والے واقعات کا اندراج ہی کافی نہیں ہے ۔ قلمکاروں کو معاشرے کی خامیوں کی بھی نشاندہی کرنی چاہیے اور ان کی اصلاح کے طریقے بھی تجویز کرنے چاہئیں۔
نائب صدر جمہوریہ نے کہا کہ ملک میں اگرچہ مختلف شعبوں میں بہت تیزی سے ترقی ہوئی ہے تاہم بہت سے چیلنجز ابھی باقی ہیں۔ سماجی اور صنفی بھید بھاؤ کے واقعات پر اظہارِ افسوس کرتے ہوئے انھوں نے قلمکاروں سے کہا کہ وہ سماجی برائیوں کے خلاف جنگ میں ہراول دستے میں رہیں اور عوام کے رجحان میں تبدیلی لائیں۔ انھوں نے کہا کہ انھیں سماج کو توڑنے کے لیے نہیں بلکہ جوڑنے کے لیے کام کرنا ہوگا۔
ملک کی زبانوں کے تحفظ کی ضرورت پر زور دیتے ہوئے نائب صدر جمہوریہ نے دانشوروں ، ماہرین تعلیم اور صحافیوں سے کہا کہ وہ ترقی پسند خیالات کو فروغ دینے اور سماجی برائیوں کو دور کرنے کے لیے عوام کے رجحان میں تبدیلی لانے کے لیے کوشش کریں۔
اس موقع پر نائب صدر جمہوریہ نے جناب رائنا گریدھر گوڈ کے ذریعے تیار کی گئی جناب کنڈوکری ویریسالنگم کی ایک پورٹریٹ کی نقاب کشائی کی اور کنڈوکری ستاوردنتی کے کورآڈینیٹر جناب ٹی سنجیوا راؤ کے ذریعے مرتب کی گئی کتاب ‘کنڈوکری اسمرتی لہری’  کا اجرا کیا۔ انھوں نے اس موقع پر جناب ٹی سنجیوا راؤ کو مبارکباد بھی دی۔
آندھرا یونیورسٹی کے وائس چانسلر کرنل پروفیسر جی ناگیشور راؤ، انڈین انسٹی ٹیوٹ آف مینجمنٹ، وشاکھاپٹنم کے ڈائرکٹر پروفیسر ایم چندرشیکھر، ساہتیہ اکیڈمی کے انعام یافتہ جناب ایل آر سوامی، کنڈوکری ستاوردنتی کے کورآڈینیٹر جناب سنجیوا راؤ اور دیگر معززین بھی اس موقع پر موجود تھے۔
۔ ۔ ۔ ۔ ۔ ۔ ۔ ۔
U. No. 2276
(Visitor Counter : 57
اسٹیل کی وزارت
اسٹیل اور شہری ہوا بازی کے وزیر جناب جیوترادتیہ ایم سندھیا کی صدارت میں مربوط اسٹیل پلانٹس اور ثانوی شعبے کی صنعت کے لیے مشاورتی کمیٹیوں کی پہلی میٹنگ
اسٹیل اور شہری ہوابازی کے مرکزی وزیر جناب جیوترادتیہ ایم سندھیا نے گزشتہ روز مربوط اسٹیل پلانٹس اور ثانوی اسٹیل صنعت کے لیے تشکیل دی گئی دو مشاورتی کمیٹیوں کی میٹنگ کی صدارت کی۔ اسٹیل اور دیہی ترقی کے وزیر مملکت جناب فگن سنگھ کلستے بھی میٹنگ میں موجود تھے۔ اسٹیل صنعت کے ممتاز ممبران، ایسوسی ایشنز، اکیڈمیاں، حکومت کے سینئر ریٹائرڈ اہلکار کمیٹیوں کے ممبر ہیں۔
گزشتہ روز ہونے والی پہلی میٹنگ میں یہ فیصلہ کیا گیا کہ یہ کمیٹیاں اسٹیل سیکٹر سے متعلق اہمیت کے حامل مسائل پر غور و خوض کریں گی۔
کمیٹی کے ارکان سے خطاب کرتے ہوئے وزیر موصوف نے اس بات پر زور دیا کہ حکومت کا منتر فیصلہ سازی کو شراکت والی بنانا ہے۔ لاجسٹکس، کوئلہ اور کانکنی، ریاستی حکومتوں وغیرہ سمیت دیگر مختلف شعبوں کے درمیان بہت زیادہ باہمی تعامل ہے۔ مشاورتی کمیٹیوں کی تشکیل کا مقصد متعلقین سے براہ راست مسائل اور ممکنہ کارروائی کے طریقہ کار کو سننے کے لیے متعلقین کی فعال شرکت کو یقینی بنانا ہے، جواسٹیل سیکٹر کی کامیابی کو یقینی بنائے گی۔
دونوں مشاورتی کمیٹیوں نے ترجیحی بنیادوں پر نمٹائے جانے والے مسائل کی نشاندہی کی۔
جناب جیوتیرادتیہ ایم سندھیا نے صنعت سے کہا کہ وہ مشاورتی کمیٹیوں میں بڑھ چڑھ کر حصہ لیں اور میٹنگوں کا وقفہ اس شعبے کے عام مسائل کو حل کرنے کے لیے صنعت کو آگے بڑھانے کی خواہش پر منحصر ہوگا۔
وزیر موصوف کا شکریہ ادا کرتے ہوئے، کمیٹی کے اراکین نے کمیٹیوں کی تشکیل کے خیال کا خیرمقدم کیا اور اس شعبے کی مضبوط ترقی اور نیشنل اسٹیل پالیسی 2017 میں مقرر کردہ اہداف کے حصول کے لیے مکمل تعاون کا یقین دلایا۔
۔۔۔۔۔۔۔۔۔۔۔
ش ح۔ا گ ۔ن ا۔

U- 8920
(Visitor Counter : 88
وزیراعظم کا دفتر
وزیراعظم نے جی 7 سربراہ کانفرنس کے پہلو بہ پہلو کناڈا کے وزیراعظم کے ساتھ ملاقات کی
وزیراعظم جناب نریندر مودی نے جرمنی کے شلوس ایل مؤ میں جی 7 کی سربراہ کانفرنس کے پہلو بہ پہلو 27 جون 2022 کو کناڈا کے وزیراعظم عزت مآب جناب جسٹن ٹروڈیو کے ساتھ ایک دوطرفہ ملاقات کی ۔
مشترکہ اقدار کی حامل دو عظیم الشان جمہوری حکومتوں کے رہنماؤں کی حیثیت سے انہوں نے ایک نتیجہ خیز ملاقات کی ۔ اس ملاقات میں انہوں نے ہندوستان۔ کناڈا دوطرفہ تعلقات پر تبادلہ خیال کیا اور تجارت، اقتصادی رابطوں، سیکورٹی اور دہشت گردی مخالف تعاون ، اس کے ساتھ ساتھ عوام سے عوام کے درمیان تعلقات کو مزید مضبوط کرنے پر اتفاق رائے ظاہر کیا ۔
ان رہنماؤں نے باہمی مفاد کے عالمی اور علاقائی امور پر بھی تبادلہ خیال کیا۔
یو پی ایس سی
یو پی ایس سی سول سروسیز  امتحان ، 2020 اور انڈین فارسٹ سروس امتحان 2020
امیدواروں کو اپنے پسند کے امتحان مرکز منتخب کرنے کے لئے درخواست دینے کا نوٹس
یونین پبلک سروس کمیشن سول سروسز  امتحان ، 2020 [بشمول انڈین فاریسٹ سروس  امتحان ، 2020] کا انعقاد چار اکتوبر 2020  کو پورے بھارت میں نظر ثانی شدہ پروگرام اور اس کے تحت 05.06.2020 کو شائع آر ٹی ایس کے مطابق کرے گا۔
سول سروسز  امتحان ، 2020 [انڈین فارسٹ سروس  امتحان ، 2020 سمیت) کے امیدواروں کی بڑی تعداد اور امیدواروں کی طرف سے اپنے مراکز میں تبدیلی کے لئے موصول درخواستوں کو مدنظر رکھتے ہوئے کمیشن نے انہیں دوبارہ اپنی پسند کا مرکز منتخب کرنے کا متبادل دینے کا فیصلہ کیا ہے۔ اس کے علاوہ، سول سروسز  امتحان ، 2020 اور انڈین فاریسٹ سروس  امتحان ، 2020 کے لئے بھی امیدواروں کو اپنی پسند کا مرکز چننے کا متبادل دستیاب کرایا جا رہا ہے۔
امیدواروں کے ذریعہ مراکز کے نظر ثانی شدہ انتخاب کے لئے ونڈو دو مراحل یعنی 7 سے 13 جولائی ، 2020  اور 20 تا 24 جولائی ، 2020  چالو رہے گی اورکمیشن کی ویب سائٹhttps://upsconline.nic.in پر آن لائن درخواستیں جمع کی جا سکیں گی۔ امیدواروں کو صلاح دی جاتی ہے کہ اگر ضروری ہو تو وہ مذکورہ ویب سائٹ پر جا کر طے تاریخ کے حساب سے اپنی پسند کے امتحان مراکز کے لئے درخواستیں دیں۔
امیدوار برائے مہربانی اس بات پر دھیان دیں کہ امتحان مرکز میں تبدیلی کے لئے ان کی درخواست کو ’ فرسٹ اپلائی فرسٹ الاٹ‘ کی بنیاد پر مانا جائے گا جس پر کمیشن کے سبھی امتحانات میں عمل کیا جاتا ہے۔
اگر کسی امتحان مرکز میں گنجائش پوری ہو چکی ہے تو اس کے لئے کوئی بھی درخواست قبول نہیں کی جائے گی۔ ایسے میں جن امیدواروں کو اپنی پسند کا مرکز نہیں مل سکتا انہیں دیگر مراکز میں سے اپنی پسند کا مرکز چننا ہو گا۔
سول سروسیز  امتحان 2020 کے لئے 12 فروری 2020 کو جاری نوٹس نمبر05/2020-CSPاور انڈین فاریسٹ سروس امتحان2020 کے لئے بھی 12 فروری 2020 کو جاری نوٹس نمبر06/2020-IFoSمیں مذکور تمام شرائط اور امیدواروں کی اہلیت میں کوئی تبدیلی نہیں کی گئی ہے۔
مذکورہ بالا کے علاوہ ، کمیشن اپنی ویب سائٹhttps://upsconline.nic.in پر امیدواروں کو1 سے 8 اگست 2020 کی مدت کے دوران درخواست واپس لینے کے لئے الگ سے ایک ونڈو دستیاب کرائے گا۔ درخواست واپس لینے کے ضابطے اور شرطیں اسی طرح ہوں گی جیسا کہ سول سروسیز امتحان کے لئے بارہ فروری دو ہزار بیس کو جاری نوٹس نمبر05/2020-CSPاور انڈین فاریسٹ سروس امتحان کے لئے بھی اسی دن جاری نوٹس نمبر06/2020-IFoSمیں مذکور ہیں۔ امیدواروں کو یہ دھیان رکھنا ہو گا کہ ایک بار درخواست واپس لینے کے بعد مستقبل میں کسی بھی صورت میں دوبارہ درخواست نہیں دی جا سکے گی۔